Document ID: /roh_data/filtered/Billingualer_Corpus_interleaved-de-rm.jsonl.gz/1868

This is a text translated from German to Rumantsch Grischun.
Kanton Graubünden und Radio und Fernsehen einigen sich

Der Kanton Graubünden hat mit dem italienischsprachigen Radio und Fernsehen eine Verständigungslösung gefunden. Die im September 2009 beim Bund eingereichte Aufsichtsbeschwerde wird fallengelassen, nachdem die Verantwortlichen bereit sind, das Angebot mit einem italienischsprachigen Radiojournal zu erweitern.

Der Kanton Graubünden und vier Beschwerdeführer mit Wohnsitz in den Südbündner Täler haben am 25. September 2009 beim Bundesamt für Kommunikation in Biel / Bienne (BAKOM) eine Aufsichtsbeschwerde gegen die Schweizerische Radio- und Fernsehgesellschaft (SRG SSR idée suisse), die Radiotelevisione svizzera di lingua italiana (RSI), sowie die Società cooperativa per la radiotelevisione nella Svizzera italiana (CORSI) mit dem Begehren eingereicht, es sei festzustellen, dass die Beschwerdegegner ihren Leistungs- und Konzessionsauftrag nicht erfüllt haben. Ferner seien sie anzuweisen, die notwendigen Massnahmen innert einer anzusetzenden Frist einzuleiten, um dem Auftrag gerecht zu werden.

Im Wesentlichen wurde gerügt, dass die italienisch-sprechende Bevölkerung des Kantons Graubünden ungenügend über die Geschehnisse informiert sei, die sich ausserhalb der Südbündner Täler im Kanton Graubünden ereignen würden.

Beschwerdeführer und Beschwerdegegner haben sich unter der Leitung des Vorstehers des BAKOMs zu Verhandlungen getroffen.

Anlässlich dieser Verhandlungen haben die Beschwerdegegner angeboten, ihr bisheriges Angebot dahingehend zu erweitern, dass täglich – von Montag bis Freitag – über Radio ein italienischsprachiges Regionaljournal von 5 bis 10 Minuten im Kanton Graubünden, gegen 19.00 Uhr, ausgestrahlt werde. Die Ausstrahlung wird – technisch gleich wie bei den DRS-Regionalprogrammen im Splitting-Verfahren – dahingehend vorgenommen, dass das italienischsprachige Radiojournal auf dem UKW-Sender Rete Uno ausschliesslich im Kanton Graubünden empfangen werden kann. Dieses Regionaljournal wird sich auf Informationen aus dem gesamten Kanton Graubünden beschränken und in einer Anfangsphase rund 74% der Bündner Bevölkerung abdecken, wobei vorgesehen ist, das Sendegebiet zu erweitern.

Die SRG SSR idée suisse hat am 5. Oktober 2010 den Vorsteher des UVEK, Herrn Bundesrat Moritz Leuenberger, um eine entsprechende Bewilligung angefragt. Die neue Vorsteherin des UVEK, Frau Bundespräsidentin Doris Leuthard, hat am 3. November 2010 die entsprechende Bewilligung erteilt. Das italienisch-sprachige Regionaljournal Graubünden soll innert maximal dreier Monate seit dem letztgenannten Datum aufgeschaltet werden.

Durch die Erweiterung des Informationsangebots in italienischer Sprache wird das tägliche Informationsbedürfnis italienisch-sprachiger Einwohnerinnen und Einwohner im ganzen Kanton Graubünden gedeckt. Vor dem Hintergrund des Zusatzangebotes sowie der Zusage, dass das bisherige Angebot der Beschwerdegegner unverändert bleibt, halten die Beschwerdeführer nicht mehr an der Aufsichtsbeschwerde fest.

Mit Zugang der Verfügung von Frau Bundespräsidentin Doris Leuthard kann der alte Disput heute mit der vorliegenden Verständigungslösung abgeschlossen werden.

Auskunftsperson:

- Regierungspräsident Claudio Lardi, Vorsteher Erziehungs-, Kultur- und Umweltschutzdepartement, Tel. 081 257 27 01

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

10.11.2010
Il chantun Grischun e radio e televisiun sa cunvegnan

Il chantun Grischun ha chattà in cumpromiss cun la radiotelevisiun svizra da lingua taliana. Il recurs da surveglianza, ch'era vegnì inoltrà il settember 2009 tar la confederaziun, vegn laschà crudar, suenter che las persunas responsablas èn prontas d'extender la purschida cun in schurnal da radio da lingua taliana.

Il chantun Grischun ed ils quatter recurrents cun domicil en las vals dal Grischun dal sid han inoltrà ils 25 da settember 2009 in recurs da surveglianza tar l'uffizi federal da communicaziun (UFCOM) a Bienna cunter la societad svizra da radio e televisiun (SRG SSR idée suisse), cunter la radiotelevisiun svizra da lingua taliana (RSI) e cunter la societad cooperativa per la radiotelevisiun da la Svizra taliana (CORSI) ed han pretendì ch'i vegnia constatà che las adversarias dal recurs n'hajan betg ademplì lur incarica da prestaziun e da concessiun. Per satisfar a l'incarica stoppian ellas plinavant vegnir incumbensadas d'instradar las mesiras necessarias entaifer in termin fixà.

En emprima lingia èsi vegnì crititgà che la populaziun da lingua taliana dal chantun Grischun vegnia infurmada memia pauc davart ils eveniments che capitan en il chantun Grischun ordaifer las vals talianas.

Ils recurrents e las adversarias dal recurs èn sa scuntrads a tractativas sut la direcziun dal schef dal UFCOM.

A chaschun da questas tractativas han las adversarias dal recurs fatg amogna d'extender lur purschida vertenta e d'emetter mintga di – da glindesdi fin venderdi vers las 19.00 – in schurnal da radio da lingua taliana da 5 fin 10 minutas en il chantun Grischun. L'emissiun ha lieu da medema maniera tecnica sco tar ils programs regiunals da DRS en la procedura da splitting, cun l'effect ch'il schurnal da radio da lingua taliana po vegnir recepì sin l'emettur d'UUC Rete Uno mo en il chantun Grischun. Quest schurnal regiunal vegn a sa restrenscher ad infurmaziuns da tut il chantun Grischun. En ina fasa iniziala vegn el a cuntanscher var 74% da la populaziun grischuna; igl è dentant previs d'extender il territori d'emissiun.

La SRG SSR idée suisse ha dumandà ils 5 d'october 2010 il schef dal DATEC, signur cusseglier federal Moritz Leuenberger, per ina permissiun correspundenta. La nova scheffa dal DATEC, dunna presidenta da la confederaziun Doris Leuthard, ha dà ils 3 da november 2010 la permissiun correspundenta. L'emprim schurnal regiunal da lingua taliana dal Grischun duai vegnir emess entaifer maximalmain 3 mais dapi la data da la permissiun.

Tras l'extensiun da la purschida d'infurmaziun en lingua taliana vegn cuvrì il basegn d'infurmaziun quotidian da las abitantas e dals abitants da lingua taliana en tut il chantun Grischun. Sut l'aspect da la purschida supplementara sco er dal consentiment che la purschida existenta da las adversarias dal recurs na vegn betg midada, laschan ils recurrents crudar il recurs da surveglianza.

Suenter avair survegnì la disposiziun da dunna presidenta da la confederaziun Doris Leuthard po il vegl disput vegnir terminà oz tras il cumpromiss chattà.

Infurmaziuns:

- president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

10.11.2010